[{"text_idx": "#000000", "text": "107 homoj alig\u0302is al la UK en Belfasto"}, {"text_idx": "#000001", "text": "La Universala Kongreso en 2021 multmaniere diferencos de la kutimaj kongresoj, sed lau\u0306 UEA g\u0302i ja okazos. La kongreson en Belfasto arang\u0302os ne lokanoj, sed c\u0302efe UEA mem, kaj g\u0302is nun aktive alig\u0302is nur kvindeko da homoj."}, {"text_idx": "#000002", "text": "Entute 107 homoj alig\u0302is al la 106-a Universala Kongreso, kiu lau\u0306plane okazos en Belfasto, Britio en julio 2021. C\u0302irkau\u0306 60 el ili ne alig\u0302is mem, sed estis au\u0306tomate aligitaj (honoraj membroj, estraranoj, oficistoj), kaj el ili certe parto ne iros. Nur unu alig\u0302into log\u0302as en Belfasto."}, {"text_idx": "#000003", "text": "La konstanta kongresa sekretario de UEA, Clay Magalha\u0303es, agnoskas malfacilaj\u0302ojn en la organizado de la kongreso:"}, {"text_idx": "#000004", "text": "\u2013 La nunaj preparlaboroj iras malpli rapide ol en aliaj jaroj pro la sekvoj de la pandemio. Homoj laboras de hejme, atendas reagojn au\u0306 respondojn de kolegoj, ne plene certas pri maksimuma kvanto de personoj permesitaj en iuj ekskursaj lokoj, atendas la evoluon de vakcinado. Sed c\u0302iuj estas pozitivaj ke dum la someraj monatoj en Nord-Irlando la situacio estos multe pli bona ol en la nuna momento kaj ke la kongreso bone okazos."}, {"text_idx": "#000005", "text": "Lau\u0306 Clay Magalha\u0303es, la kvanto de la alig\u0302intoj estas simila al pasintaj UK-oj, kaj kutime multaj homoj alig\u0302as antau\u0306 la fino de la unua alig\u0302periodo je la 31-a de decembro."}, {"text_idx": "#000006", "text": "Tim Owen, direktoro de edukado kaj evoluo de EAB (Esperanto Asocio de Britio) kaj membro de la LKK (Loka Kongresa Komitato) klarigis ke UEA faras \"preskau\u0306 c\u0302ion, pri kio mi estas tre kontenta\"."}, {"text_idx": "#000008", "text": "\u2013 Kelkajn prelegojn pri interesaj, lokaj temoj ni proponos, sed la vastan plejmulton de la programo organizos UEA mem."}, {"text_idx": "#000009", "text": "Ec\u0302 la propono okazigi la kongreson en Belfasto venis ne de la loka esperantista klubo sed rekte de UEA."}, {"text_idx": "#000011", "text": "\u2013 Mi uzis tiom da energio por klarigi kial iuj aferoj ne funkcius en UK, sed foje devis cedi c\u0302ar la lokuloj ne volis kredi min, nur por poste au\u0306di de ili ke mi pravis kaj ke ili uzis sian tempon por io, kio en la fino ne funkciis. Mi ege g\u0302ojas ke por Belfasto la LKK komprenas bone tion kaj ni havas tre bonan, harmonian rilaton."}, {"text_idx": "#000012", "text": "Lau\u0306 li oni ne timu, ke Briteliro malfaciligos vojag\u0302eblecojn:"}, {"text_idx": "#000013", "text": "\u2013 La Briteliro ne estos problemo por ke eksterlandanoj vizitu Belfaston. La c\u0302efaj s\u0302ang\u0302oj rilate vojag\u0302dokumentojn por EU-anoj okazos nur en oktobro 2021, por homoj el ekster EU ne estos s\u0302ang\u0302oj."}, {"text_idx": "#000016", "text": "Ec\u0302 la propono okazigi la kongreson en Belfasto venis ne de la loka esperantista klubo sed rekte de UEA."}, {"text_idx": "#000017", "text": "Tiu aserto ne estas tute g\u0302usta: UEA mem ne proponas, sed decidas, elektas, akceptas inviton, ktp, de iu proponinta."}, {"text_idx": "#000018", "text": "La invito okazigi Universalan Kongreson en Belfasto venis ne, kiel kutime, de lokaj esperantistoj, sed c\u0302i-foje (c\u0302u ec\u0302 unuafoje?) de iu loka instanco, kiu proponis, inter aliajn allogaj\u0302ojn, senpagan uzadon de bela kongresejo. Mi imagas, ke por UEA, kiu trovig\u0302as en malfacila financa situacio, estis relative facile akcepti proponon tian."}, {"text_idx": "#000019", "text": "Mark Fettes, tiama prezidanto de UEA, afable kontaktis kaj min kaj la Delegiton por Nord-Irlando antau\u0306 ol UEA konfirmis la decidon. Li diris tiam, ke se UEA ja akceptus la inviton, g\u0302i okupig\u0302us pri pli-malpli c\u0302io. La sekvo montris tiun promeson vera. Kiel mi jam respondis, \"pri kio mi estas tre kontenta\"."}, {"text_idx": "#000020", "text": "Mi kaptas la okazon publike danki kaj al Clay kaj al UEA pli g\u0302enerale, pro tio, ke ili pretis au\u0306skulti la lokulojn rilate la nomon de la kongreslando: UEA konsentis prezenti la kongreson kiel okazontan en \"Belfasto, Nord-Irlando\". Pro apartaj politikaj problemoj en la pasintenco, la fakta \"Unuig\u0302inta Reg\u0302lando\", apenau\u0306 uzata en Esperanto, ne estas ideala, kaj necesas certe eviti \"Brit(uj/i)o\": ec\u0302 se oni volus argumenti, ke la (miaopinie g\u0302isdatiginda) dua difino en PIV permesas tion, kio gravas estas, ke la ne-esperantistaj lokuloj trovante detalojn pri la arang\u0302o komprenus \"Britain\", nomon por la insulo entenanta Kimrujon, Skotlandon, kaj Anglujon, sed ne Nord-Irlandon mem."}, {"text_idx": "#000021", "text": "Ba, vi intertempe g\u0302ustigis tion dum mi klopodis elsarkigi mian kapuc\u0302jakon ... mi estis dironta, ke mi finfine post tiom da jaroj trovis la homon, kiu s\u0302uldas al mi la monon, kiun mi pagis kontrau\u0306 tiu vestaj\u0302o, kiun mi kompreneble ne vere povas porti:"}, {"text_idx": "#000022", "text": "Tiu UK estas planata por okazi post 7 monatoj."}, {"text_idx": "#000023", "text": "Antau\u0306 7 monatoj g\u0302enerala opinio kaj medioj vetis por fino de la kronvirusa krizo por komenco de vintro 2020-2021, alidire nun."}, {"text_idx": "#000025", "text": "Inter la plej trafitaj landoj lau\u0306 malsanig\u0302aj kazoj trovig\u0302as Usono kun la prezidanto de UEA (1), Brazilo (3), Rusio (4), Francio (5), Britio kun la eventejo kaj kiu c\u0302e la statistikujo ironie nomig\u0302as \"UK\" (7), Italio (8), Hispanio (9), Germanio (12), Polio (14), Nederlando (19).\nTiuj c\u0302i landoj estas de la plej reprezentataj c\u0302e UKoj, c\u0302efe la eu\u0306ropaj."}, {"text_idx": "#000026", "text": "Parenteze, trovig\u0302as la planata venonta IJKejo c\u0302e 17a pozicio."}, {"text_idx": "#000031", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000035", "text": "Alig\u0302i al 400 aliaj abonantoj"}]